സംസ്ഥാനത്ത് ഇങ്ങനെയൊരു കല്യാണമിതാദ്യമാണ് വിദേശമന്ത്രാലയവും, കേന്ദ്ര ഐ.ടി വകുപ്പും ഇടപെട്ടൊരു ഹൈടെക് കല്യാണം കൊല്ലം: കോവിഡ് ലോകക്രമങ്ങളെയൊക്കെ മാറ്റി മറിച്ചു. ന്യൂ നോര്മലായി മാറി മനുഷ്യരുടെ ജീവിതമടക്കം എല്ലാം. നൂറും ആയിരം പേരുമൊക്കെ പങ്കെടുത്ത് ആഘോഷമായി നടന്ന കല്യാണം പത്ത് പേരിലേക്ക് വരെ ചുരുങ്ങി. കോവിഡിനെ തുടര്ന്ന് യാത്രാ വിലക്കുകള് വന്നതോടെ വധുവും വരനുമൊക്കെ പല രാജ്യങ്ങളില് കുടുങ്ങി. കല്യാണങ്ങള് നീട്ടിവെച്ചത് നാട്ടില് പുതുമയല്ലാത്തതായി മാറി.അത്തരം വാര്ത്തകള്ക്കിടയില് വ്യത്യസ്തമായൊരു വിവാഹം കഴിഞ്ഞ ദിവസം ഓണ്ലൈനില് നടന്നു. മലയാളികളാണ് ആ ചരിത്രം രചിച്ചത്.വധു കേരളത്തില്, വരന് യുക്രയിന്. നിയമകുരുക്കുകള് ഏറെയുണ്ടായിരുന്നു ജീവന്കുമാറിന് ധന്യയെ സ്വന്തമാക്കാന്. പക്ഷെ എല്ലാ കുരുക്കുകളും അഴിഞ്ഞതോടെ രാജ്യങ്ങള്ക്കപ്പുറമിരുന്ന് ഇരുവരും വിവാഹിതരായി.ഡിജിറ്റല് പ്ലാറ്റ്ഫോമിലൂടെയുള്ള സംസ്ഥാനത്തെ ആദ്യ വിവാഹം കൂടിയായിരുന്നു അത്. ആ കഥയിങ്ങനെയാണ്ഇളമ്ബല് തിരുനിലശ്ശേരി വീട്ടില് സി.വി. ദേവരാജെന്റ മകനാണ് യുക്രയിനില് മെക്കാനിക്കല് എന്ജിനീയറായ ജീവന്കുമാര്. കഴക്കൂട്ടം നെഹ്റു ജംങ്ഷന് ധന്യ ഭവനില് മാര്ട്ടിെന്റ മകളാണ് ഐ.ടി മേഖലയില് ജോലി ചെയ്യുന്ന ധന്യ.കോവിഡ് വ്യാപനത്തെതുടര്ന്ന് യുക്രയിനില്നിന്ന് നാട്ടിലെത്താന് ജീവന്കുമാറിന് കഴിയാത്തതിനാല് സ്പെഷല് മാരേജ് ആക്ട് പ്രകാരം വിവാഹം രജിസ്റ്റര് ചെയ്യാന് കഴിഞ്ഞ മാര്ച്ചില് അപേക്ഷ സമര്പ്പിച്ചു.എന്നാല്, നിശ്ചിത കാലാവധിക്കുള്ളില് ജീവന്കുമാറിന് എത്താനായില്ല. തുടര്ന്ന് അപേക്ഷയുടെ കാലാവധി നീട്ടിക്കിട്ടണമെന്നും നേരിട്ട് സബ് രജിസ്ട്രാര് ഓഫിസില് ഹാജരാകുന്നത് ഒഴിവാക്കി വിഡിയോ കോണ്ഫറന്സിലൂടെ വിവാഹം രജിസ്റ്റര് ചെയ്യാന് അനുമതിയും ആവശ്യപ്പെട്ട് ഇരുവരും ഹൈകോടതിയെ സമീപിച്ചു.ജസ്റ്റിസുമാരായ എ. മുഹമ്മദ് മുസ്താഖ്, ഡോ. കൗസര് ഇടപ്പാഗാത്ത് എന്നിവരടങ്ങിയ െബഞ്ച് സംസ്ഥാന സര്ക്കാര്, വിദേശമന്ത്രാലയം, കേന്ദ്ര ഐ.ടി വകുപ്പ് എന്നിവരുടെയും അഭിപ്രായം തേടിയശേഷം ജീവന്കുമാറിന് പകരം പിതാവ് ദേവരാജനെ രജിസ്റ്ററില് ഒപ്പുവെക്കാന് പവര് ഓഫ് അറ്റോണിയായി ചുമതലപ്പെടുത്തി.തുടര്ന്ന്, പുനലൂര് സബ് രജിസ്ട്രാറും വിവാഹ ഓഫിസറുമായ ടി.എം. ഫിറോസ് ജീവന്കുമാറിനെ ഓണ്ലൈനിലൂടെയും ധന്യയെ നേരിട്ടും കണ്ട് വിവാഹം രജിസ്റ്റര് ചെയ്ത് നല്കുകയായിരുന്നു. ജില്ല രജിസ്ട്രാര് സി.ജെ. ജോണ്സെന്റ നിരീക്ഷണത്തിലാണ് ഓണ്ലൈനില് വിവാഹ നടപടി പൂര്ത്തിയാക്കിയത്.